**«Парниктік газдар шығарындыларын азайту мен сіңіруге бағытталған жобаларды қарау, мақұлдау және іске асыру қағидаларын бекіту туралы» Қазақстан Республикасы Үкіметінің 2012 жылғы 26 маусымдағы № 841 қаулысына өзгерістер енгiзу туралы**

Қазақстан Республикасының Үкіметі  **ҚАУЛЫ ЕТЕДІ** :

1. «Парниктік газдар шығарындыларын азайту мен сіңіруге бағытталған жобаларды қарау, мақұлдау және іске асыру қағидаларын бекіту туралы» Қазақстан Республикасы Үкіметінің 2012 жылғы 26 маусымдағы № 841 қаулысына (Қазақстан Республикасының ПҮАЖ-ы, 2012 ж., № 58, 804-құжат) мынадай өзгерістер енгізілсін:

Көрсетілген қаулымен бекітілген Парниктік газдар шығарындыларын азайту мен сіңіруге бағытталған жобаларды қарау, мақұлдау және іске асыру қағидаларында (бұдан әрі – Қағидалар):

2́ тармақтың 7) тармақшасы мынадай редакцияда жазылсын:

«7) парниктік газдар шығарындылары мониторингінің жоспары – парниктік газдар шығарындылары мониторингінің жоспары – тиісті кезеңге бекітілген Парниктік газдар шығарындыларына квоталар бөлудің ұлттық жоспарының қолданылу кезеңіне немесе шығарындыларды азайту және парниктік газдарды сіңіруді ұлғайту жөніндегі жобаларды іске асыру мерзіміне қондырғы операторы әзірлейтін құжат;»;

4́ тармақ мынадай редакцияда жазылсын:

«4. Қазақстан Республикасында парниктік газдар шығарындыларын ішкі азайту және (немесе) сіңірулерді ұлғайту жөніндегі жобалар мынадай экономиканың салаларында жүзеге асырылады:

  1) тау-кен өндіруде және металлургияда (шахталық метанды кәдеге жарату жобалары бөлігінде);  
      2) ауыл шаруашылығында;  
      3) тұрғын үй-коммуналдық шаруашылықта;  
      4) орманды және далалы аумақтарды көгалдандыруда;  
      5) жердің тозуының алдын алуда;  
      6) жаңартылатын энергия көздерінде;  
      7) коммуналдық және өнеркәсіптік қалдықтарды қайта өңдеуде;  
      8) көлікте;  
      9) энергия тиімді жұмсалатын құрылыста;  
      10) энергия үнемдеу және энергия тиімділігін арттыруда іске асырылады.»;

24́ тармақтың 2) тармақшасы мынадай редакцияда жазылсын:

«2) валидация және верификация жөніндегі аккредиттелген органның сараптама қорытындысы»

37́ тармақ мынадай редакцияда жазылсын:

«37. Жобаны іске асыру туралы есеп жөніндегі қоршаған ортаны қорғау саласындағы уәкілетті органға ұсынылғанға дейін парниктік газдар шығарындыларын азайту не олардың сіңірілуін ұлғайту жобаны іске асыру нәтижесінде қол жеткізген жетістігі туралы ұсынылған деректерді растау, сондай-ақ шығарындыларды ішкі азайтудың жобалық тетігі шарттарында іске асыру үшін жобаны Қазақстан Республикасының заңнамасында белгіленген талаптар мен өлшемшарттарға сәйкес келтіру мақсатында валидация және верификация жөніндегі аккредиттелген органда верификациялауға жатады.».

2. Осы қаулы алғашқы ресми жарияланған күнінен бастап күнтізбелік он күн өткен соң қолданысқа енгізіледі.

**Қазақстан Республикасының**

**Премьер-Министрі К. Мәсімов**